Векавое дрэва дуб 1

Векавое дрэва дуб 1 — батанічны помнік прыроды мясцовага значэння ў горадзе Магілёве Магілёўскай вобласці Беларусі. Расце каля дому № 18 па вул. Пляханава, на тэрыторыі Магілёўскага РАУСВЕКОВЫЕ ДУБЫ МОГИЛЁВА – ПАМЯТНИКИ ПРИРОДЫ МЕСТНОГО ЗНАЧЕНИЯ . Ахоўны статус нададзены ў 1982 годзеГришанова, Л. Под сенью трехсотлетнего дуба / Л. Гришанова. // Могилёвские ведомости, 2013-№ 94, с. 5..

Помнік прыроды прадстаўлены дубам чарэшчатым (Quercus robur L.). Высокаўзроставыя дубы (асабліва лімітавых класаў узросту) уяўляюць сабой старое пакаленне дрэвастояў, якое захавалася ў старадаўніх парках ці ад першабытных лясоў, і нясе ў сабе зрэз шматвяковай гісторыі. У наш час на тэрыторыі Беларусі сустракаюцца асобнымі экземплярамі.

Дыяметр ствала на вышыні 1,3 м — 124 см. Агульная вышыня — 19,8 м, вышыня да першага жывога сучка — 1,4 м, вышыня максімальнай шырыні кроны — 13 м. Радыус кроны ад 10,2 да 14 м. Раней па табліцах ходу росту ўзрост дрэва вызначаўся як 300 гадоў, аднак дзякуючы адбору керна прыростным свідрам у 2015 годзе, было выяўлена, што ўзрост дрэва складае каля 150 гадоў.

Стан дуба характарызуецца як здаровы з прыкметамі паслаблення. Крона густая, лісце зялёнае з нязначным працэнтам усыхання асобных галін другога парадку і слабой заражанасцю лісця грыбом Microsphaera alphitoides Griff. et Maubl., якое выклікае захворванне, вядомае як «мучністая раса». На вышыні 4,5 м ствол падзяляецца на дзве вядучыя галіны. З усходняга боку на галіны другога парадку адзначаны пладовыя целы губы, частка галіны ўсохла. Ствол не пашкоджаны, з паўночнага боку адзначаны стары след ад удару маланкіРешение Могилевский горисполком 15-35 02.07.2014 О преобразовании ботанических памятников природы местного значения. З дапамогай тамографа была вызначана адсутнасць ствалавой гнілаты (2015).

Катэгорыя:Магілёў
Катэгорыя:Батанічныя помнікі прыроды мясцовага значэння Магілёўскай вобласці
Катэгорыя:Дрэвы-помнікі
Катэгорыя:Дубы
Катэгорыя:Вуліца Пляханава (Магілёў)
Катэгорыя:1982 год у Магілёве
Катэгорыя:З’явіліся ў XIX стагоддзі